13/05/2022 | Administración LocalMunicipal
Miño
Publicación das bases reguladoras das subvencións a conceder polo Concello de Miño

Conforme o artigo 17.2 da Lei 38/2003, de 17 de novembro, Xeral de Subvencións, o Pleno desta Corporación aprobou o pasado 11 de novembro de 2021 no marco das bases de execución do orzamento as bases reguladoras das subvencións a conceder por esta entidade. O orzamento entrou en vigor o pasado 17.12.2021 (BOP nº 239). Segundo o artigo 23.2 da citada norma a convocatoria de subvencións en réxime de concorrencia competitiva deberá indicar o diario oficial no que se teñan publicadas ás bases reguladoras polas que se rexen. Polo que, en cumprimento da mesmo, faise público o contido das mesmas: 1.- Aplícase o presente título a toda disposición gratuíta de fondos municipais realizada polo Concello de Miño sen contraprestación directa dos beneficiarios, a favor de persoas públicas ou privadas, con destino ao cumprimento dun obxectivo, execución dun proxecto ou actividade que teña por obxecto o fomento dunha actividade de utilidade pública ou interese social ou de promoción dunha finalidade pública. Deberán de cumprir os seguintes requisitos: 1. Que respondan a unha finalidade concreta de utilidade pública ou interese social.2. Que as entregas se realicen sen contraprestación directa por parte dos beneficiarios.3. Que exista obrigación por parte do beneficiario de cumprir os requisitos que se houberan establecido e, no caso de incumprimento, de proceder ao seu reintegro.2.- Non están comprendidas no ámbito de aplicación deste título as achegas diñeirarias realizadas a outras Administracións Públicas cando sexa en cumprimento dun convenio de colaboración, como achega do concello a un gasto que vaia reverter en interese do mesmo, en execución dunha disposición legal, etc. Así mesmo non están incluídas no ámbito de aplicación do presente capítulo aquelas achegas que sexan consecuencia dunha sentencia xudicial firme.3.- Tampouco están sometidas ás disposicións deste título as achegas anuais, realizadas polo Concello de Miño como membro das seguintes asociacións, segundo cotas aprobadas polos respectivos órganos de goberno: · Federación Galega de Municipios e Provincias (FEGAMP) · Federación Española de Municipios e Provincias (FEMP) · Cotas a abonar polo transporte metropolitano. Neste caso, o soporte xustificativo do gasto será, ou ben o recibo emitido pola asociación, ou ben a acta da sesión do órgano de goberno respectivo onde se determine a cota correspondente. É obxecto das presentes bases estruturar e fixar os criterios e o procedemento para a concesión de subvencións a persoas ou Entidades, públicas ou privadas, para fomentar unha actividade de utilidade ou interese municipal. As presentes bases dítanse en desenvolvemento do artigo 17.2 da Lei 38/2003, de 17 de novembro, Xeral de Subvencións, os preceptos da cal serán aplicables en todo o non previsto na mesma. O presente título terá a consideración de bases xerais reguladoras das subvencións concedidas polo Concello de Miño, segundo definición establecida no apartado 1, sen prexuízo das particularidades que detallen as convocatorias específicas. A actividade de fomento exercida polo Concello de Miño a través da concesión de subvencións por calquera medio terá como obxectivo xeral a colaboración financeira do concello na realización dun gasto relacionado con algunha competencia municipal. Deberá quedar xustificada esta vía de realización do gasto por motivos de eficacia e eficiencia. Esta actividade acada especial relevancia nos seguintes ámbitos: - Asistencia social, nas súas vertentes de subvencións suxeitas aos principios de publicidade e concorrencia, achegas diñeirarias realizadas con motivo de emerxencia social e outras. Teñen por finalidade a curto prazo, a inmediata satisfacción de necesidades básicas a determinados estratos de poboación con problemáticas socio- económicas (escasos recursos, desarraigo por emigración ou inmigración,…). A longo prazo, pretenden a consecución da autosuficiencia permanente dos destinatarios das axudas. A consecución destes obxectivos será obxecto dun especial seguimento polos servizos de asistencia social do concello. - Culturais: teñen unha finalidade de promoción cultural a curto e longo prazo, tanto no aspecto da educación básica e superior (becas ou axudas aos centros de ensino), como no de manifestacións artísticas propiamente ditas (premios literarios, axudas para a organización de eventos culturais), fomento da cultura popular etc. - Deportivas: pretenden, a curto prazo, potenciar o deporte de calidade e impulsar formas de ocio alternativo, estando enfocadas a longo prazo á creación de canteiras de deportistas. A xestión das subvencións reguladas na presente base axustarase aos principios de publicidade, transparencia, concorrencia, obxectividade, igualdade e non discriminación. O departamento xestor das mesmas, e as normas polas que se regule a súa convocatoria arbitrarán os mecanismos necesarios para velar polo principio de eficacia no cumprimento de obxectivos perseguidos tanto a curto como a longo prazo, sexa mediante a verificación directa da realización da actividade, solicitude de informes técnicos que acrediten a realización das inversións, requirimento de memorias como documentación xustificativa da realización do gasto, ou actuacións similares. Poderán solicitar as subvencións as persoas xurídicas, agrupacións veciñais, comités organizadores ou persoas físicas que cumpran os seguintes requisitos: 1. Desenvolver a súa actividade dentro do ámbito municipal.2. Non ter pendente de xustificar ningunha subvención ou axuda económica co Concello de Miño.3. Cando se trate de persoas xurídicas, estarán validamente constituídas e rexistradas no rexistro municipal de asociacións. Neste caso, deberá de acreditarse ante o Concello a calidade de representante da persoa física á que se lle encomende a realización de xestións en nome da primeira.4. Non estar incursas en ningunha causa de incompatibilidade ou prohibición das mencionadas no artigo 13 de Lei 38/2003.5. As persoas ou entidades beneficiarias deberán de ter un obxecto da súa actividade que garde relación directa coa finalidade para a que se conceda a subvención.1.- En función do momento de pago material das mesmas, as subvencións poderán ser: -Prepagables: aquelas en que o pagamento material ten lugar con carácter previo á presentación e aprobación da documentación xustificativa da realización do gasto. Os pagamentos efectuados terán a consideración de pagos a conta. -Postpagables: aquelas en que o pagamento material ten lugar con posterioridade á presentación e aprobación da documentación xustificativa da realización do gasto.2.- En función do obxecto subvencionado, as subvencións poden ser: - Económicas: concesión dunha cantidade de diñeiro en numerario, que se concederá con carácter anual como axuda á entidade para o seu programa xeral de actividades, ou ben con carácter puntual para a realización dunha actividade concreta. A subvención puntual con carácter extraordinario outorgarase sempre a instancia de parte e terá que estar xustificada documentalmente en relación coa causa. - Axudas en especie e traballos persoais: Alimentos (sempre que estes non sexan de carácter social, emerxencia social), libros, asesoramento, cesión de equipamentos, material e infraestruturas, así como as xestións efectuadas polos servizos municipais a favor do beneficiario. O custe destas achegas non monetarias poderá ser susceptible de cálculo a efectos da súa cuantificación interna por parte do servizo.3.- En función do momento da realización da actividade ou gasto subvencionado, poderán ser: - Ex ante: o pagamento da subvención ten lugar antes da realización do gasto ou actividade. - Ex post: o pagamento da subvención ten lugar despois da realización do gasto ou actividade subvencionada. A regra xeral, e salvo que se indique expresamente o contrario, é que as subvencións serán postpagables e ex post.4.- En función do procedemento para a súa concesión: - Subvencións en réxime de concorrencia competitiva. - Subvención directas. - Subvencións previstas nominativamente nas presentes bases de execución do orzamento. - Subvencións directas de carácter excepcional. A regra xeral será a concesión de subvencións en réxime de concorrencia competitiva. Son aquelas que para ser outorgadas non precisan de ningún procedemento de licitación. Para a súa concesión será requisito previo que aparezan no Orzamento do concello de forma nominativa, cunha consignación concreta e con indicación expresa do seu beneficiario e obxecto (véxase Anexo I ás presentes bases). O feito de que figuren nos orzamentos municipais desta forma non significa, non obstante, que o beneficiario teña dereito á súa percepción, senón unicamente o importe máximo da subvención que pode outorgarlle o concello. En todo caso as subvencións nominativas deberán outorgarse mediante Resolución de Alcaldía, ou acordo da Xunta de Goberno Local, en caso de delegación, previa tramitación de expediente comprensivo da seguinte documentación: - Solicitude do interesado no modelo oficial do concello á que deberá acompañar a seguinte documentación: · Memoria xustificativa das actividades a subvencionar. · Certificado acreditativo da representación que ostenta o solicitante da subvención. · Certificados emitidos pola Seguridade Social e pola Administración autonómica conforme non ten débedas fiscais nin socias coas dúas Entidades, ou ben, declaración responsable emitida polo beneficiario nos termos esixidos regulamentariamente. · Declaración de non atoparse en ningún dos supostos de incompatibilidade ou prohibición para a percepción de subvención ou axudas públicas. - Certificado expedido polo Tesoureiro municipal de que a entidade beneficiaria está ao corrente das súas obrigas fiscais coa Facenda Municipal. - Informe de fiscalización da Intervención Municipal no que se poña de manifesto a eventual existencia doutras axudas económicas concedidas pendentes de xustificar. - Formalizarse convenio entre o concello e a entidade beneficiaria comprensivo das obrigas e dereitos asumidas polas partes. Ademais, os beneficiarios de subvencións nominativas quedan sometidos á obriga de xustificación dos fondos percibidos, así como ao sometemento das actuacións de comprobación e control financeiro que correspondan ao concello. O aboamento deste tipo de subvencións farase unha vez xustificado o gasto mediante os documentos acreditativos. Non obstante, o Alcalde ou órgano en que delegue, poderán conceder un anticipo da subvención de ata un 80% da contía concedida, e unha vez que sexan xustificados os gastos subvencionados procederase, previo informe da intervención, a abonar o 20% restante. Para determinar o importe concreto da subvención a conceder ás comisións de festas terase en conta o seguintes baremos (exceptúase a Comisión de Festas de Miño): - Serán subvencionadas as Festas Patronais computando un máximo de 3 días de celebración. - Por cada día de orquestra se concederá unha axuda de 350,00 euros. - Por cada día de dúo, trío ou cuarteto se concederá unha axuda de 250,00 euros. - Nos casos en que se acredite a necesidade de alugar carpa para a celebración se concederá unha axuda adicional de 350,00 euros, sempre que a suma das contías concedidas non supere o importe máximo a conceder previsto no Anexo a estas bases. Excepcionalmente, poderanse outorgar subvencións directas (non suxeitas aos principios de publicidade e concorrencia), cando se acrediten razóns de interese público, social, económico ou humanitario que dificulten a súa convocatoria. O procedemento será o establecido na base anterior para as subvencións nominativas. Unicamente poderanse destinar a tales efectos ata un máximo dun 5% dos créditos da bolsa de vinculación consignados nas partidas orzamentarias correspondentes a subvencións. O importe de subvención directa anual para un mesmo beneficiario non poderá exceder de 1.000 euros. A norma xeral é o outorgamento das subvencións en réxime de concorrencia competitiva, isto é, tramitarase o correspondente procedemento ao obxecto de realizar unha comparación das solicitudes presentadas, a fin de establecer unha prelación entre as mesmas de acordo cos criterios de valoración previamente fixados nas bases reguladoras e na convocatoria, e adxudicar, co límite fixado na convocatoria dentro do crédito dispoñible, aquelas que obtiveran maior valoración en aplicación dos citados criterios. Excepcionalmente, a convocatoria poderá fixar, ademais da contía total máxima dentro dos créditos dispoñibles, unha contía adicional cuxa aplicación á concesión de subvencións non requirirá dunha nova convocatoria. En todo caso, a fixación e utilización desta contía adicional estará sometida ás seguintes regras: 1. Que os créditos aos que resulte imputable non estean dispoñibles no momento da convocatoria pero cuxa dispoñibilidade se prevea obter en calquera momento anterior á resolución de concesión por depender dun aumento dos créditos orzamentarios.2. A convocatoria deberá de facer constar expresamente que a efectividade da contía adicional queda condicionada á declaración de dispoñibilidade do crédito, e no seu caso, da previa aprobación da modificación orzamentaria que proceda, nun momento anterior á resolución da concesión da subvención.1.- O procedemento de concesión de subvencións velará polo cumprimento dos principios de publicidade, transparencia, obxectividade, igualdade e non discriminación. A regra xeral será a súa tramitación en réxime de concorrencia competitiva, mediante comparación das solicitudes presentadas.2.- Con carácter xeral, o pagamento da subvención terá lugar despois da realización do gasto ou actividade subvencionada e da presentación da documentación xustificativa da mesma. Non obstante, o Alcalde, ou órgano en que delegue, poderán conceder un anticipo da subvención de ata un 80% da contía concedida, e unha vez que sexan xustificados os gastos subvencionados procederase, previo informe da intervención, a abonar o 20% restante.3.- As convocatorias de cada grupo de subvencións aprobarase, preferentemente, no primeiro trimestre de cada ano, para cada unha das modalidades. A competencia para a súa aprobación corresponde ao Alcalde, competencia que poderá delegar na Xunta de Goberno Local, de conformidade coas normas establecidas na normativa de réxime local. Non obstante, cando as circunstancias o xustifiquen a convocatoria efectuarase posteriormente.4.- A convocatoria de cada modalidade de subvención conterá as especificacións necesarias para a adecuación das presentes bases xerais ás peculiaridades de cada unha delas. O contido mínimo das convocatorias será o seguinte: a) Obxecto específico da subvención, segundo a modalidade de que se trate, que deberá coincidir ca finalidade atribuída ós créditos orzamentarios que a amparen. b) Requisitos específicos que deberán reunir os beneficiarios para a concesión da subvención, e forma de acreditalos. c) Aplicación orzamentaria á que se imputa a subvención e contía total máxima, que quedará determinada polo crédito aprobado en cada partida orzamentaria. d) Forma e prazo de presentación das solicitudes. e) Órganos competentes para a ordenación, instrución e resolución do procedemento de concesión da subvención. O órgano competente para a concesión será o Alcalde-Presidente, ou Xunta de Goberno Local no seu caso nos termos establecidos na delegación. f) Criterios obxectivos de outorgamento da subvención e, no seu caso, ponderación dos mesmos, así como do coeficiente de financiamento correspondente e do orzamento subvencionado. g) Medios de notificación ou publicación. h) Prazo e forma de xustificación polo beneficiario e cumprimento da finalidade para a que foi concedida a subvención, así como a aplicación dos fondos percibidos. i) Posibilidade de efectuar pagamentos anticipados, con carácter previo á xustificación da realización do gasto. j) Compatibilidade ou incompatibilidade con outras subvencións ou axudas públicas ou privadas. k) Circunstancias que, como consecuencia de circunstancias sobrevidas, poden dar lugar á modificación da resolución.5.- Redacción.- As bases indicadas no parágrafo anterior serán redactadas polos responsables da xestión dos distintos programas orzamentarios e previamente á súa aprobación serán remitidas á Intervención Municipal para que emita o seu preceptivo informe de fiscalización.6.- Publicidade.- A convocatoria publicarase, como regra xeral, no Boletín Oficial da Provincia da Coruña. No caso de que a súa escasa contía ou outras circunstancias motivadas así o aconsellen, poderase substituír a publicación no BOP polo anuncio en prensa (polo menos, nun periódico dos de maior tirada da provincia), no taboleiro de anuncios do Concello, e mediante Bandos de Alcaldía en lugares que garanten o seu coñecemento por parte de posibles destinatarios das axudas.7.- Solicitudes.- As solicitudes presentaranse no Rexistro Xeral do Concello, indicándose en cada convocatoria o prazo durante o cal se poderán presentar as mesmas.8.- Documentación da solicitude.- A solicitude deberá reflexar, como mínimo: · A identificación da subvención solicitada, a identificación do solicitante (e, no seu caso, do seu representante), o orzamento de gastos da actividade para a que se solicita a subvención, así como a contía da axuda solicitada. · Xunto coa solicitude acompañaranse os datos bancarios relativos á entidade solicitante que permitan facer efectivo o importe da subvención mediante transferencia, no caso de que fora concedida. · Declaración de non atoparse en ningún dos supostos de incapacidade ou incompatibilidade para a percepción de axudas públicas. · E declaración xurada de atoparse ó corrente en obrigas fiscais e coa Seguridade Social.9.- Criterios de valoración.- Para a determinación da contía de cada unha das axudas a conceder especificaranse nas bases da convocatoria os criterios de valoración das mesmas, ponderando adecuadamente todos, ou algún dos seguintes factores: · Interese das actividades. · Número de beneficiarios, directa ou indirectamente. · Historial do solicitante. · Porcentaxe de achega da entidade ao orzamento total da actividade (Coeficiente de financiamento proposto). · Outras circunstancias previstas expresamente nas bases da convocatoria. As bases da convocatoria poderán establecer as contías mínimas e máximas das subvencións que poidan concederse.10.- Os beneficiarios de subvencións municipais estarán obrigados a poñer en coñecemento do concello a concesión doutras axudas de organismos públicos para a mesma finalidade. En ningún caso o importe da axuda municipal concedida poderá ser de tal contía que, en concorrencia con subvencións ou axudas doutras administracións ou entes públicos, supere o custo da actividade a desenvolver polo beneficiario.11.- O acordo de concesión da subvención publicarase no taboleiro de anuncios do concello, e notificarase individualmente a cada un dos solicitantes. A citada resolución expresará o obxecto da subvención, a contía concedida, o coeficiente de financiamento correspondente e o orzamento subvencionado que deberá de xustificar o beneficiario. Por razóns de economía, celeridade e eficacia do procedemento administrativo, as bases da convocatoria poden establecer que a reformulación das solicitudes a que se refire o art.27 da Lei Xeral de Subvencións e o art.61 do Regulamento de desenvolvemento, poida ser automática, de tal modo que se o importe da subvención outorgada é inferior ao solicitado polo beneficiario, o orzamento subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto polo beneficiario na súa solicitude. Cando se prevea expresamente nas bases reguladoras da subvención, a resolución de concesión ademais de conter os solicitantes aos que se lles concede a subvención e a desestimación das restantes solicitudes, poderá incluír unha relación ordenada de todas as solicitudes que cumprindo coas condicións administrativas e técnicas establecidas nas bases, non foran estimadas por superar a contía máxima do crédito fixado na convocatoria, con indicación da puntuación outorgada a cada un deles. Neste suposto, se se renunciase á subvención por algún dos beneficiarios, o órgano outorgante acordará, sen necesidade de nova convocatoria, a concesión da subvención ao solicitante ou solicitantes seguintes a aquel en orde de puntuación, sempre e cando coa renuncia por parte dalgún dos beneficiarios se liberara crédito suficiente para atender polo menos unha das solicitudes denegadas.12.- Cando a subvención teña por obxecto impulsar determinada actividade do beneficiario, este entenderase comprometido a realizar dita actividade, nos mesmos termos plantexados na solicitude, coas modificacións que, no seu caso, se aceptaran pola Administración ao longo do procedemento de concesión ou durante o período de execución 1.- As subvencións que se concedan non poderán aplicarse a finalidades distintas de aquelas para as que foron outorgadas.2.- As subvencións que teñan por finalidade a realización de actividades de calquera natureza que xeren gastos correntes xustificaranse mediante a presentación dunha conta xustificativa que conteña a seguinte información: · Unha memoria de actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos. · Unha relación clasificada dos gastos da actividade, con identificación do acredor e do documento, o seu importe, data de emisión, etc. · Un detalle doutros ingresos ou subvencións que financiasen a actividade subvencionada con indicación do seu importe e procedencia. · Facturas orixinais de gasto ou fotocopias debidamente compulsadas. · Indicación expresa de que se realizou o fin para o que foi concedida.3.- As subvencións que teñan por finalidade a realización de actividades de calquera natureza que xeren gastos de inversión xustificaranse aportando unha memoria de actuación xustificativa do cumprimento das condicións impostas na concesión da subvención con indicación das actuacións realizadas e dos resultados obtidos detallando os ingresos ou subvencións que financiasen a actividade subvencionada, con indicación do seu importe e procedencia e, ademais, achegarán os seguintes documentos: · Adquisición de bens de equipo: factura orixinal ou fotocopia compulsada. · Adquisición de bens inmobles: fotocopia compulsada de escritura pública e xustificantes de pago dos impostos correspondentes. · Execución de obras: certificación de obra subscrita polo técnico colexiado competente, relación valorada e factura. · Se as obras se executan por administración, a certificación de obra concretarase ao importe da execución material, non obstante poderá ser substituída por facturas orixinais ou compulsadas expedidas polos distintos provedores. · Indicación de que se realizou o fin para o que foi concedida.4.- O beneficiario da subvención acompañará relación detallada das subvencións ou axudas obtidas doutras Administracións Públicas para a mesma finalidade, ou, no seu caso, a declaración de non ser beneficiarios doutras subvencións públicas para a mesma finalidade.5.- O prazo de presentación de xustificantes non poderá ser superior a tres meses, contados desde a data en que comunicara oficialmente a concesión da subvención. As Bases das Convocatorias específicas establecerán os supostos nos que o órgano outorgante poderá ampliar os citados prazos a solicitude do interesado ou proposta razoada do responsable da execución do programa. En todo caso a data límite para a presentación dos xustificantes oportunos non poderá exceder do 31 de decembro do exercicio de concesión da subvención.6.- A xustificación da subvención aprobarase, previo informe da Intervención Municipal, mediante Decreto de Alcaldía, tralo cal: - No caso de subvencións que xa tiveran sido pagadas con carácter previo á xustificación, entenderase tramitado de modo definitivo o pagamento efectuado. - No caso de subvencións que aínda non foran pagadas no momento da súa xustificación, poderase proceder, tralo recoñecemento da obriga, á expedición da orde de pago e ao pagamento material.7.- Consecuencias da falta de presentación da documentación xustificativa en prazo.- Vencidos os prazos e prórrogas sinalados nas bases da convocatoria sen que o beneficiario da subvención xustificase o cumprimento da finalidade que motivou o seu outorgamento, a unidade xestora requirirá para que no prazo improrrogable de quince días presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei Xeral de Subvencións. Os beneficiarios das subvencións outorgadas virán obrigados a: Realizar a actividade que fundamentou a concesión da subvención nos prazos sinalados nas Bases da convocatoria. Someterse ás actuacións de comprobación e seguimento da aplicación da subvención. Comunicar ao concello a obtención de subvencións ou axudas para a mesma finalidade procedentes de calquera Administración pública ou Ente público ou privado. Facilitar canta información lle sexa requirida polo Tribunal de Contas ou o Consello de Contas no seu caso Os beneficiarios de subvencións quedarán, ademais, sometidos ás responsabilidades e réxime sancionador que sobre infraccións administrativas establecen os artigos 52 e seguintes da Lei 38/2003 Xeral de Subvencións. - Nas subvencións en réxime de concorrencia competitiva, as correspondencias entre a tramitación do procedemento de subvención e as fases de execución do gasto son as que de seguido se indican: 1.- Con carácter previo á aprobación das bases de convocatoria da subvención correspondente, expedirase, xunto co informe de fiscalización previa, a certificación de existencia de crédito adecuado e suficiente (documento contable RC). 2.- A aprobación das bases de convocatoria de subvención realizarase simultaneamente á aprobación do gasto, xerando un documento contable A (Autorización). 3.- O acordo de concesión a favor dunha persoa ou entidade concreta, implicará a expedición do documento D, de compromiso ou disposición, que será individualizado por cada un dos beneficiarios.4.- Unha vez aportada e aprobada a documentación xustificativa de terse realizado o gasto, xerarase o documento O (recoñecemento da obriga). - Nas restantes subvencións directas, a fiscalización previa efectuarase ao mesmo tempo que a expedición do documento contable RC, onde se certifique a existencia de crédito. A aprobación da mesma, neste caso a favor dun terceiro concreto, xerará o documento contable AD. Na restantes fases estarase ao disposto para as subvencións en réxime de concorrencia competitiva. A convocatoria para a concesión deste tipo de subvencións sociais e asistencias ao persoal funcionario do Concello de Miño requirirá da previa aprobación da convocatoria que se realizará preferentemente, dentro do derradeiro trimestre do exercicio. A competencia corresponderá ao Alcalde - Presidente, ou órgano en que delegue, unha vez redactadas as bases e fiscalizadas pola Intervención municipal. A convocatoria publicarase como regra xeral no BOP. Non obstante, no caso en que pola súa escasa contía ou cando concorran outras circunstancias que así o aconsellen, poderase substituír a publicación no BOP polo anuncio no taboleiro de anuncios do Concello. As solicitudes deberán presentarse no rexistro xeral do concello indicándose na convocatoria o prazo durante o cal poderán presentarse as mesmas. Na convocatoria determinarase así mesmo a documentación requirida en cada caso, contía das axudas, beneficiarios. Corresponde a comisión paritaria de estudio e seguimento do Acordo Regulador de Funcionarios, a tramitación, estudio, interpretación e resolución de dúbidas de feito ou de dereito das solicitudes presentadas; así como elevar a proposta de concesión das axudas económicas a que se refire esta convocatoria á Presidencia da corporación, que concederá as mesmas por resolución.1.- As dotacións económicas para os grupos políticos do concello de Miño conforme ao establecido no artigo 73.3 da Lei 7/1985, do 2 de abril, se recollen na partida 912.480.00 e contarán cun compoñente fixo, idéntico para cada un dos grupos e outro variable en función do número de membros de cada un. Para o presente exercicio o compoñente fixo establécese en 200,00 euros por grupo e o compoñente variable en 150,00 euros por membro adscrito.2.- Os grupos políticos deberán de levar unha contabilidade específica da dotación que perciban segundo o parágrafo anterior, que porán a disposición do Pleno da Corporación sempre que este llo pida.3.- Os límites a estes gastos están determinados por LRBRL ao indicar que debe tratarse de gasto de funcionamento e que, en ningún caso, poderán destinarse ao pago de retribucións ou de adquisición de bens de inversión.4.- A xustificación deberá efectuarse mediante declaración xurada do voceiro de cada un deles de ter sido destinado o importe percibido aos fins para os que se concedeu.5.- O pagamento realizarase preferentemente do modo seguinte: no mes de xaneiro adiantarase o 80 por 100 da cantidade asinada, debendo xustificar en todo caso tal e como se indica no apartado anterior antes do 15 de decembro ante a Intervención de fondos do concello para proceder ao abonamento do 20 por 100 restante. Non obstante, a fiscalización da intervención, é en todo caso, adicional ás solicitudes de rendición de contas que poida esixir o Pleno en calquera momento, facultade que lle confire a lei. Miño, 10 de maio de 2022 O Alcalde Manuel Vázquez Faraldo